Aaron Parks

Aaron Parks (s. 1983 Kalifornia) on yhdysvaltalainen jazzmuusikko. Hän varttui 3-vuotiaasta lähtien Seattlessa ja opiskeli jo 15-vuotiaana Washingtonin yliopistossa matematiikkaa, tietojenkäsittelytiedettä ja musiikkia. Hän oli yliopistossa varhaisen pääsyn ohjelmassa, mutta 16-vuotiaana hän oli jo siirtynyt Manhattan School of Musiciin. Hän sai opetusta Kenny Barronilta, ja vuonna 2001 hänet nimitettiin American Pianists Associationin Cole Porter Fellow'ksi. Parks on tehnyt yhteistyötä muiden muassa Terence Blanchardin, Joshua Redmanin, Kurt Rosenwinkelin, Christian Scottin, Gretchen Parlaton, Ambrose Akinmusiren, Kendrick Scottin, Philip Dizackin ja Mike Morenon kanssa. Parks on saanut kiittäviä arvioita The Guardianilta ja The New York Timesilta. 

Syksyllä 2013 Parks julkaisi soolopianolevytyksen Arborescence.

Lähteet 

Yhdysvaltalaiset jazzpianistit
Vuonna 1983 syntyneet
Elävät henkilöt